**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2020. október 29-én tartandó**

**rendes ülésére**

Az előterjesztés tárgya:

**A Tiszavasvári Sportegyesület által a Magyar Labdarúgó Szövetséghez benyújtott TAO pályázat Sportfejlesztési Programjához szükséges nyilatkozatok rendelkezésre bocsájtása**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Szepesi Áron köztisztviselő

Az előterjesztés ügyiratszáma: TPH/2282/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.4. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés: nincs

Tiszavasvári, 2020. október 20.

**Szepesi Áron**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Szepesi Áron

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület által a Magyar Labdarúgó Szövetséghez benyújtott TAO pályázat Sportfejlesztési Programjához szükséges nyilatkozatok rendelkezésre bocsájtásáról**

**Tisztelt Képviselő-testület!**

A Tiszavasvári Sportegyesület elnöke azzal a kéréssel fordult az önkormányzathoz, **hogy a TSE 2020/2021-es évadra a Magyar Labdarúgó Szövetséghez jóváhagyásra benyújtott TAO pályázat be/SFP-43053/2020/MLSZ Sportfejlesztési Programjához szükséges önrészt az önkormányzat biztosítsa a részükre, valamint tulajdonosi hozzájárulást, és nyilatkozat rendelkezésre bocsátását kéri építési beruházásokról**, mivel a Sportfejlesztési Program részét képezi a Tiszavasvári Város Önkormányzata tulajdonát képező Sportpálya (4440 Tiszavasvári, Fehértói u. 2/B.) felújítása.

Az idei évben a Magyar Labdarúgó Szövetség külön programként kezeli a „Tárgyi eszköz beruházás, felújítás (ingatlan) jogcímet.

A társasági adóról és az osztalékadóról szóló 1996. évi LXXXI. törvény (Tao. törvény) 22/C. § (4c) bekezdése alapján a támogatási igazolások összértéke a támogatott szervezet sportfejlesztési programjában szereplő igazolt költségek, ráfordítások, kiadások legfeljebb 100 százaléka lehet.

Amennyiben lehetőség nyílik a Sportfejlesztési Program önrész nélküli, 100 százalékos   
TAO támogatásból történő finanszírozására az MLSZ döntése értelmében, az önkormányzat által nincs szükség önrész biztosításra.

A Sportfejlesztési Program keretén belül **megvalósuló fejlesztések az alábbiakban jogcímenként, költségekkel együtt kerültek feltüntetésre:**

1. **Tárgyi eszköz beruházás felújítás (ingatlan)** jogcím tekintetében az alábbi felújításokat tervezik a **Sportpálya** (4440 Tiszavasvári, Fehértói u. 2/B.) vonatkozásában:

* **vizesblokk felújítás (bírói és serdülő vizesblokk), élőfüves edzőpálya kialakítása**

A tervezett TAO támogatás: 4.622.522 Ft, **a tervezett önrész: 2.001.092 Ft.**

A tervezett beruházási érték: 6.623.614 Ft.

A Sportfejlesztési Program hiánytalan beadásához a **TSE megküldte a szükséges tulajdonosi hozzájáruló nyilatkozatot, az építési beruházásról szóló nyilatkozatot, valamint a nyilatkozatot az önrész rendelkezésre bocsájtásáró**l, melyek a határozat-tervezet mellékletét képezi.

**Jogszabályi háttér:**

Magyarország helyi önkormányzatairól szóló **2011. évi CLXXXIX. törvény 13. § (1)** bekezdése alapján **a helyi közügyek**, valamint **a helyben biztosítható közfeladatok körében ellátandó helyi önkormányzati feladatok különösen:**

**15. sport, ifjúsági ügyek;**

**A sportról szóló 2004. évi I. törvény 55. § (1) - (2)** bekezdései alapján a **helyi önkormányzatok sporttal kapcsolatos feladatai**: a települési önkormányzat - figyelemmel a sport hosszú távú fejlesztési koncepciójára -: **meghatározza a helyi sportfejlesztési koncepciót, és gondoskodik annak megvalósításáról, együttműködik a helyi sportszervezetekkel, sportszövetségekkel, fenntartja és működteti a tulajdonát képező sportlétesítményeket,** támogatja az iskolai testnevelés és sporttevékenység gyakorlása feltételeinek megteremtését, továbbá támogatja az iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételek megteremtését.

Tiszavasvári Város Önkormányzata Képviselő-testülete 23/2019. (VI.26.) rendelete a sportról 2. § alapján az önkormányzat sporttal kapcsolatos feladatai különösen a) pontja szerint a sportszervezetek támogatása, kiemelt figyelemmel az utánpótlás nevelésre, b) pontja szerint az önkormányzat tulajdonában lévő sportlétesítmények fenntartása, működtetése   
d) pontja szerint a sporttal foglalkozó helyi szervekkel való együttműködés, e) pontja szerint a tradicionális települési sportágak stabil és eredményes működésének segítése.

A rendelet 3. § alapján az önkormányzat a sportra fordítandó összeg éves előirányzatát a tárgyévi költségvetési rendeletében határozza meg úgy, hogy legalább az éves költségvetés működési kiadásai 1,2%-ának megfelelő összeget sportcélú kiadásra tervez, mely összeget működési és felhalmozási kiadásra fordít. A támogatás forrásai a sporttörvény alapján az állam által biztosított normatív támogatás, valamint az önkormányzat saját bevételei.

A sportcélú támogatások elosztását a Képviselő-testület végzi.

**Kérem a Tisztelt Képviselő-testületet az előterjesztés megtárgyalására és a határozat-tervezet elfogadására.**

Tiszavasvári, 2020. október 20.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2020. (X.29.) Kt. számú**

**határozata**

**A Tiszavasvári Sportegyesület által a Magyar Labdarúgó Szövetséghez benyújtott TAO pályázat Sportfejlesztési Programjához tulajdonosi hozzájárulás, nyilatkozat építési beruházásokról és az önrész rendelkezésre bocsátásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kötelezettséget vállal a Tiszavasvári Sportegyesület Magyar Labdarúgó Szövetséghez benyújtott, nyertes TAO pályázat Sportfejlesztési Program megvalósításához szükséges önrész biztosítására **2.001.092 Ft erejéig, az alábbi feltételekkel:**

- Vizsgálja meg, hogy a kérelemben megjelölt fejlesztés önerő nélkül megvalósítható-e, tekintettel a változó jogszabályi környezetre az önerő nélküli TAO támogatások tekintetében, arra is figyelemmel, hogy a fejlesztés most kell-e hogy megvalósuljon, vagy ezzel a tartalommal később is – a közeljövőben – lehetősége van a fejlesztésre.

- Amennyiben lehetőség nyílik a Sportfejlesztési Program önrész nélküli, 100 százalékos TAO támogatásból történő finanszírozására az MLSZ döntése értelmében, az Önkormányzat nem biztosítja az önrészt.

- Amennyiben csökkentett támogatás kerül jóváhagyásra, akkor a csökkentett támogatási összeg önrésze kerül biztosítására.

- Magasabb összegű támogatás jóváhagyása esetén, a magasabb összegű önrész rendelkezésre bocsátásáról szükséges a Képviselő-testület ismételt döntése.

2. Felkéri a Jegyzőt, hogy jelen határozat 1. pontjának megvalósulása esetén szükséges fedezet biztosítására tegyen javaslatot a 2021. évi költségvetési rendelet elfogadásakor.

3. Felkéri a TSE vezetőjét, hogy a pályázat elbírálását követően a határozatról tájékoztassa az önkormányzatot.

4. Felhatalmazza a polgármestert, hogy a határozat 1. számú mellékletét képező tulajdonosi hozzájáruló nyilatkozatot és az önrész rendelkezésre bocsájtásáról szóló nyilatkozatot, valamint az építési beruházásról szóló nyilatkozatot aláírja.

**Határidő**: 1.,4. pont: azonnal **Felelős**: Szőke Zoltán

polgármester

2. pont: 2021. február 15. Dr. Kórik Zsuzsanna

jegyző

3. pont: esedékességkor

*…/2020. (X.29.) Kt. számú határozat 1. számú melléklete:*

**Tulajdonosi hozzájáruló nyilatkozat**

Alulírott Szőke Zoltán kijelentem, hogy a Nyíregyházi Földhivatalnál 2438 helyrajzi számon nyilvántartott, természetben 4440 Tiszavasvári, Fehértói u. 2/B. címen található ingatlan az általam képviselt Tiszavasvári Város Önkormányzata 1/1 arányú tulajdonát képezi.

Az általam képviselt Tiszavasvári Város Önkormányzata, mint tulajdonos hozzájárul ahhoz, hogy a Tiszavasvári Sportegyesület a látvány-csapatsportok támogatásának adókedvezménye ingatlan felújítási program (továbbiakban: TAO program) keretében nyertes pályázat esetén a fent megnevezett ingatlanon sportfejlesztési tárgyi eszköz felújítást megvalósítson.

Tiszavasvári Város Önkormányzata, mint tulajdonos hozzájárul ahhoz, hogy a Tiszavasvári Sportegyesület a megvalósuló felújítást legalább 15 éven keresztül a Magyar Labdarúgó Szövetség (a továbbiakba: MLSZ) által jóváhagyott sportfejlesztési programnak, a látvány-csapatsport támogatásra vonatkozó jogszabályoknak és az eredeti rendeltetésnek megfelelően használja és hasznosítsa.

Amennyiben a felújítás építési engedély köteles tevékenység, Tiszavasvári Város Önkormányzata, mint tulajdonos hozzájárul ahhoz, hogy az ingatlanra a felújítás megvalósításától számított 15 év határozott időre az igénybe vett támogatás mértékéig jelzálogjog kerüljön bejegyzésre a Magyar Állam javára. Kötelezettséget vállalok arra, hogy a jelzálogjog ingatlan-nyilvántartási bejegyzése érdekében a Tiszavasvári Sportegyesülettel együttműködöm, a bejegyzéshez szükséges tulajdonosi nyilatkozatokat megteszem és a rendelkezésére bocsátom, valamint a bejegyzés költségeinek megfizetését vállalom.

Kijelentem, hogy fent nevezett ingatlanon harmadik személynek nem áll fenn olyan joga, amely akadályozná a Tiszavasvári Sportegyesületet abban, hogy a TAO szerint tárgyi eszköz felújítást megvalósítsa. Kötelezettséget vállalok arra, hogy az ingatlan tulajdonosaként ilyen jogot a felújítás megvalósítását követő 15 év határozott időtartam alatt a tulajdonos nem alapít.

A jelen nyilatkozatban foglaltak maradéktalanul megfelelnek az általam képviselt Tiszavasvári Város Önkormányzatára, valamint a tárgybeli ingatlanra vonatkozó jogszabályok rendelkezéseinek.

Nyilatkozom továbbá, hogy az általam képviselt szervezet alapító (létesítő) okirata alapján jogosult vagyok a szervezet képviseletére és rendelkezem a jelen nyilatkozat megtételéhez szükséges felhatalmazással.

**Kelt:** Tiszavasvári, 2020. …………………………….

………………………………………..

Szőke Zoltán

Polgármester

Tiszavasvári Város Önkormányzata

**NYILATKOZAT**

- építési beruházások tárgyában -

Alulírott Szőke Zoltán, mint Tiszavasvári Város Önkormányzata (cím: 4440 Tiszavasvári Városháza tér 4. ; a továbbiakban: „**Önkormányzat**”) polgármestere a jelen nyilatkozat aláírásával az alábbi kijelentéseket és kötelezettségvállalásokat teszem:

Kijelentem, hogy az Önkormányzat hozzájárulását adta ahhoz, hogy a Tiszavasvári Sportegyesület (székhely: 4440 Tiszavasvári Városháza tér 4.; képviselő: Nácsa Balázs; a továbbiakban: „**Sportszervezet**”) az Önkormányzat kizárólagos, 1/1-ed arányú tulajdonában álló Nyíregyházi Földhivatal által 2438 hrsz. alatt nyilvántartott és természetben 4440 Tiszavasvári, Fehértói u. 2/B. szám alatt található ingatlanon (a továbbiakban: „**Ingatlan**”) a társasági adóról és osztalékadóról szóló 1996. évi LXXXI. törvény (a továbbiakban: „**Tao. tv.**”) 22/C. §-ában foglalt, a látvány-csapatsport támogatására szolgáló adókedvezmény igénybevételével építési engedélyhez nem kötött, építési beruházásra irányuló tárgyi eszköz beruházást, felújítást, vagy egyébként sportcélú ingatlan-fejlesztést érintő tárgyi eszköz beruházást, felújítást végezzen.

A jelen nyilatkozat aláírásával feltétlenül és visszavonhatatlanul hozzájárulok ahhoz, hogy a Sportszervezet a Magyar Labdarúgó Szövetség (a továbbiakban: „**MLSZ**”) által jóváhagyott sportfejlesztési programjának, a látvány-csapatsport támogatására, a támogatások felhasználására és ellenőrzésére vonatkozó jogszabályoknak és az Ingatlan eredeti sportcélú rendeltetésének megfelelően, az Ingatlant a legalább 10 millió forint értékű beruházás és/vagy legalább 5 millió forint értékű felújítás megvalósítását követően a fenntartási költségek viselése ellenében/mellett beruházás esetében 10 (tíz) éves, felújítás esetében 5 (öt) éves határozott időtartamon keresztül térítésmentesen használja.

A jelen nyilatkozat aláírásával kijelentem és kötelezettséget vállalok arra, hogy az Ingatlanon harmadik személynek nem áll fenn olyan joga és ilyen jogot az Önkormányzat nem is létesít, amely korlátozná vagy kizárná a Sportszervezetet abban, hogy a tárgyi eszköz beruházást és felújítást, beruházás esetében 10 (tíz) éves, illetve felújítás esetében 5 (öt) éves határozott időtartamon belül korlátozásoktól mentesen használja.

A jelen nyilatkozat aláírásával kijelentem, hogy az Önkormányzat képviseletére jogosult vagyok, a szükséges felhatalmazásokkal rendelkezem és az Önkormányzat a jelen nyilatkozat kiállításához szükséges testületi döntéseket a jogszabályokkal összhangban meghozta, egyúttal az Önkormányzat a jelen Nyilatkozat aláírásával kötelezettséget vállal arra, hogy a Sportszervezet jelen nyilatkozatban biztosított jogait megerősítő Megállapodást a Sportszervezettel megköti.

Kelt: Tiszavasvári, 2020. ………………………..

\_\_\_\_\_\_\_\_\_\_\_\_\_\_\_\_\_\_\_

Szőke Zoltán

Polgármester

Tiszavasvári Város Önkormányzata

**Nyilatkozat önrész rendelkezésre bocsájtásáról**

Alulírott Szőke Zoltán, mint Tiszavasvári Város Önkormányzatának polgármestere (4440 Tiszavasvári, Városháza tér 4.) kijelentem, hogy tulajdonosként hozzájárultam ahhoz, hogy a Tiszavasvári Sportegyesület a látvány-csapatsportok támogatásának adókedvezménye ingatlanfejlesztés, felújítási program (továbbiakban: TAO program) keretében nyertes pályázat esetén a fent megnevezett ingatlanon sportfejlesztési tárgyi eszköz felújítást megvalósítson.

A Tiszavasvári Város Önkormányzata, mint tulajdonos egyetért azzal, hogy a beruházással érintett ingatlan értéknövelő, értékmegőrző hatása miatt a beruházás Tiszavasvári Város Önkormányzata érdekeit szolgálja.

A Tiszavasvári Sportegyesület TAO-programjában foglaltakat megismertem, az abban foglaltakkal egyet értek.

Kötelezettséget vállalok arra, hogy a Tiszavasvári Sportegyesület által a programban foglalt, az előzőekben ismertetett infrastruktúra beruházáshoz szükséges önrészt a beruházás megvalósításához szükséges ütemezés szerint a Tiszavasvári Sportegyesület rendelkezésére bocsájtom, amennyiben nincs lehetőség a Sportfejlesztési Program önrész nélküli, 100 százalékos TAO támogatásból történő finanszírozására a Magyar Labdarúgó Szövetség döntése értelmében.

Nyilatkozom továbbá, hogy az általam képviselt szervezet alapító (létesítő) okirata alapján jogosult vagyok a szervezet képviseletére és rendelkezem a jelen nyilatkozat megtételéhez szükséges felhatalmazással.

**Kelt:** Tiszavasvári, 2020. ………………………………

………………………………………..

Szőke Zoltán

Polgármester

Tiszavasvári Város Önkormányzata