**ELŐTERJESZTÉS**

Tiszavasvári Város Önkormányzata Képviselő-testületének

**2020. október 29-én** tartandó rendes nyílt testületi ülésére

**Az előterjesztés tárgya:** **A Kornisné Liptay Elza Szociális és Gyermekjóléti Központ bentlakásos intézményében az idős ellátás keretében demens részleg kialakításáról**

**Melléklet:** 2 db intézményvezető levelei - előterjesztéshez

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/13215/2020.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi bizottság | SZMSZ 4. melléklet 1.30 pont |
| Szociális és Humán Bizottság | SZMSZ 5. melléklet 1.1. pont |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
| Makkai Jánosné  Kornisné Központ Intézményvezetője | szeszk@gmail.com |
|  |  |

Tiszavasvári, 2020. október 22.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Kornisné Liptay Elza Szociális és Gyermekjóléti Központ bentlakásos intézményében az idős ellátás keretében demens részleg kialakításáról**

**Tisztelt Képviselő-testület!**

A Kornisné Liptay Elza Szociális és Gyermekjóléti Központ intézményvezetője az előterjesztés mellékletét képező leveleiben kérte egy 24 fős demens részleg kialakítását az intézményben, kibontva annak szakmai alátámasztásával.

**A szociális igazgatásról és a szociális ellátásokról szóló 1993. évi III. tv. (Továbbiakban Szoc. tv.) 68. § (4) bekezdése az alábbiakról rendelkezik:**

*„Az idősek otthonán belül* ***külön gondozási egységben vagy csoportban kell ellátni*** *azt a személyt, akinél a külön jogszabályban meghatározott szerv a demencia körébe tartozó középsúlyos vagy súlyos kórképet állapít meg.”*

**A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet az alábbiakat tartalmazza a demens ellátással kapcsolatban:**

*6. § (5a) d)*

*„az intézményvezető a pszichiátriai beteg, szenvedélybeteg, demens személyeket gondozó bentlakást nyújtó intézmények esetén a gondozó, ápoló és terápiás munkakörök vonatkozásában* ***munkakörönként legalább 1-1 fő, az adott szakmai egység célcsoportjának megfelelő, e melléklet szerinti kiegészítő szakirányú képesítéssel rendelkező foglalkoztatott jelenlétét köteles minden műszakban biztosítani.****”*

A rendelet kiegészítő szabályát a 3. sz. melléklet tartalmazza, mely a demens ellátás vonatkozásában az alábbi végzettségeket ír elő pluszban ezen ellátottakkal foglalkozó személyzet részére:

* Gondozó, kinek képzettsége: gerontológiai gondozó, vagy demencia gondozó
* vagy olyan Ápoló, kinek képzettsége: geriátriai és krónikus beteg szakápoló

A bentlakásos intézményben a demens részleg kialakításának jogszabályi akadálya nincs. Egyeztetve a Szabolcs-Szatmár-Bereg Megyei Kormányhivatallal is, mint szociális szakosított ellátások vonatkozásában engedélyező hatóság, a demens részleg kialakításához külön engedélyeztetési eljárást nem kell lefolytatni.

Jogszabály nem ír elő speciális személyi – a fent már megjelölt képesítési előíráson felül - és tárgyi feltételeket.

Az időskori demencia gondozása tekintetében csupán szakmai ajánlások, szakmai protokoll, és útmutatók alapján tájékozódhatunk az egységes gyakorlat kialakítása érdekében.

Az országosan használt, egyik jelentős szakmai irányelv, a **Jeszenszky Zita által kidolgozott demens idősek ellátásának irányelvei, mely az alábbi tárgyi feltételeket tartalmazza:**

***„Tárgyi feltételek:***

*A mentálisan hanyatló idősek számára kialakított demens gondozási egység létrehozása során jól elkülönülő, kis létszámú részleget kell létrehozni maximum 20-25 ággyal. ·*

*A demens gondozási egység személyi és tárgyi feltételeinek e speciális klienscsoport sajátosságaihoz, igényeihez és az ellátási feladatokhoz kell igazodniuk. Optimális esetben e részleg olyan pavilonba kerüljön elhelyezésre, amely szellős, tágas kialakítású, jól átlátható mozgástereket nyújt, és saját, akadálymentes és biztonságos kert kapcsolódik hozzá, van természetes fény, belső udvar, átriumos megoldás. Lehetőleg földszinti elhelyezésű legyen, az emeleti elhelyezés inkább – de nem kizárólag -- intenzív fekvőbeteg-ellátás, terminális gondozás kapcsán merülhet fel.*

*A demens gondozási egységen belül – optimális esetben – 2 ágyas lakószobák kialakítására kell törekedni. Minimumfeltételként legfeljebb 4 ágyas szobák kialakítása fogadható el (6-8 négyzetméter/ fő).*

*A demens gondozási egység kialakítása során a 20-25 fős lakólétszámhoz viszonyítva 10 főre kell egy vizes blokkot biztosítani, amely fürdőszoba. Minimum feltételként legalább két vizes blokknak kell lennie. Új építésű részlegek esetében 10 lakónként szükséges még egy olyan fürdőszoba is, melyet az ellátók kezelnek. Lakószobánként legyen WC és kézmosó, hogy a demenciával küzdők legalább részlegesen megőrizhessék kontinenciájukat, ezzel emberi méltóságukat. Fontos, hogy a csaptelepek biztonságosan használhatók legyenek, központilag állítható melegvíz-hőfokkal, a leforrázás elkerülése miatt. ·*

*A demens gondozási egységen belül egy nagyobb közösségi teret, a speciális csoportfoglalkozásokhoz egy önálló csoporthelyiséget, valamint teakonyhát, nővérszobát kell biztosítani. Optimális esetben törekedni kell az egyes helyiségek funkcionális elkülönítésére, kerülni kell, hogy egy-egy helyiség többfunkciós legyen. Ha ez mégsem megoldható, tudatosan készüljünk a több funkcióra, a szakmai program erre részletesen ki kell hogy térjen.*

*A nővérszoba mellett szükséges egy betegszoba. Ez betegség esetén használható, de az éjszaka bolyongó, másokat zavaró lakónak is lehet itt elkülönítetten pihenést biztosítani. ·*

*A demens gondozási egység kialakítása során törekedni kell arra, hogy az intézményekben gyakran látható lineáris elrendezés helyett – ahol rendszerint egy hosszú folyosó két oldalán helyezkednek el a lakószobák – 3-4 szobát érintő, közösségi terekkel megbontott kisebb részegységekből felépülő gondozási egységet alakítsunk ki. Ahol ez nem lehetséges, ott a hosszú folyosót színekkel, kijelzésekkel, fali díszítésekkel, pihenőkkel kell tagolni tájékozódási támpontokat nyújtva. A bútorzatnak is az egészségi állapotnak megfelelően választottnak, biztonságosnak és éles felületektől mentesnek kell lennie.”*

**Ezen tárgyi feltételek nem jogszabályi előírások, azok csupán szakmai iránymutatásul szolgálnak.**

Az intézményvezető javaslata alapján az elkülönített demens részleg a Kornisné Központ „B” épületében 24 fővel kerülne kialakításra. A részlegben azon ellátottak lehetnének elhelyezhetőek, aki rendelkeznek a demenciát megállapító orvosi szakvéleménnyel, és speciálisabb gondozást, ellátást igényelnek egyéb idős ellátottakhoz képest.

Az intézményvezető tájékoztatása alapján a részleg kialakításához a szükséges szakmai létszámminimumokkal, és képesítési követelményeknek megfelelő végzettségű szakdolgozókkal rendelkeznek, további tárgyi feltételeket nem igényelnek a meglévőkhöz képest.

Az intézményvezető tájékoztatása alapján **az alábbi szakmai létszámokat tudja biztosítani az intézmény az idős és demens ellátás vonatkozásában:**

**Ápolást, gondozást nyújtó intézmény/Idős ellátás létszámminimuma:**

|  |  |  |  |
| --- | --- | --- | --- |
| Munkakör | **Előírt minimumlétszám 135 fő idős esetén (jelenlegi létszám) (fő)** | **Előírt létszám 24 fő demens részleg kialakítása esetén (fő)** | **Előírt minimumlétszám**  **111 (135-24=111) fő idős esetén (fő)** |
| Intézményvezető | **1** | 1 (azonos az idős ellátáson megbízott vezetővel) | 1 |
| Vezető ápoló | **1** | 1 (azonos az idős ellátáson megbízott vezetővel) | 1 |
| Ápoló-gondozó | **32,7** (5,86+26,84) | 5,86 | 26.84 |
| Terápiás, szociális munkatárs | **2,7** (0,48+2,22) | 0,48 | 2,22 |
| gyógymasszőr (ajánlott) | **1** | 1 (azonos az idős ellátáson lévő személlyel) |  |
| gyógytornász (ajánlott) | **1** | 1 (azonos az idős ellátáson lévő személlyel) |  |
| orvos | **heti 6 óra** |  |  |

Az intézményvezető tájékoztatása alapján a dolgozók demens ellátásra vonatkozó plusz **végzettség megszerzése folyamatban van,** jogszabály alapján annak megszerzéséig mentesítés adható a képesítési előírás alól, így az intézmény megfelel az előírásoknak.

Az intézményvezető megküldte a kialakítandó demens részleg épületi helyszínrajzát, mely az egész „B” épület lenne. **Ezen helyszínrajz az előterjesztés mellékletét képezi.** A „B” épületben jelenleg is vannak nem demens ellátottak, akik áthelyezésbe kerülnének más épületrészekbe. **A demens ellátottak pedig egy 24 fős részlegbe koncentrálva kerülnének elhelyezésre a „B” épület egészében.**

**Fontos megvizsgálni a részleg kialakításának pénzügyi oldalát is.** Milyen kiadásokkal jár?

A jelenlegi működő rendszerben szükséges-e plusz személyi és tárgyi feltételre kiadást tervezni?

Az intézményvezető tájékoztatása alapján jelenleg is megközelítőleg 50 fő demens ellátottjuk van. Ezen speciális ellátotti részleg kialakítása után plusz normatíva igénybevételére lesz jogosult az intézmény. A normatíva igénylésre a 2021. év januárjától van lehetőség, mely igénylés leadása 2020. novemberében lehetséges a Magyar Államkincstár felé.

A normatíva elszámolás fontos feltételei ezen finanszírozás tekintetében a szakorvosi vélemény megléte a demenciára vonatkozóan, valamint az ellátottak külön rögzítése a KENYSZI nyilvántartó rendszerben.

**Magyarország 2020. évi központi költségvetéséről szóló 2019. évi LXXI. tv. 2. melléklet III. alpontja határozza meg a települési önkormányzatok szociális, gyermekjóléti és gyermekétkeztetési feladatainak támogatását az alábbi pontban:**

**„*4. A települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása***

|  |  |
| --- | --- |
| *ELŐIRÁNYZAT:* | *31 646,0 millió forint* |

*A települési önkormányzatokat kötött felhasználású támogatás illeti meg az általuk fenntartott, a Szoctv. és a Gyvt. szabályainak és a Kiegészítő szabályok 5.o)pontja szerinti szakmai szabályoknak megfelelően működtetett*

*– időskorúak átmeneti és tartós bentlakásos ellátását,*

*– a hajléktalan személyek tartós bentlakásos ellátását, illetve*

*– a gyermekek és családok átmeneti gondozását*

*biztosító intézmények, illetve a fogyatékos, valamint a pszichiátriai és szenvedélybeteg személyek részére nyújtott támogatott lakhatás egyes kiadásaihoz.*

1. *A finanszírozás szempontjából elismert szakmai dolgozók bértámogatása*

|  |  |
| --- | --- |
| *SZAKMAI DOLGOZÓK ÁTLAGBÉRÉNEK ÉS KÖZTERHEINEK ELISMERT ÖSSZEGE:* | *3 858 040 forint/számított létszám/év* |

*A központi költségvetés a Kjt., valamint a Kjtvhr., továbbá egyéb, a kereseteket meghatározó jogszabályok alapján elismert átlagbéralapú támogatást biztosít az időskorúak átmeneti és tartós, a hajléktalan személyek tartós bentlakást nyújtó szociális intézményeit fenntartó, a gyermekek és családok átmeneti gondozását, illetve a fogyatékos, valamint a pszichiátriai és szenvedélybeteg személyek részére nyújtott támogatott lakhatást biztosító települési önkormányzatok részére, az általuk foglalkoztatott szakmai dolgozók béréhez, valamint az ehhez kapcsolódó szociális hozzájárulási adó kifizetéséhez.*

*A támogatás a települési önkormányzatot a Kiegészítő szabályok 5.k) pontja szerint számított segítői létszám után illeti meg.*

*Az átlagbéralapú támogatás azon települési önkormányzatokat is megilleti, amelyek a gyermekek átmeneti gondozásának biztosítására a Gyvt.-ben szabályozott módon helyettes szülői jogviszonyt létrehozó írásbeli megállapodást kötöttek, és a helyettes szülői tevékenység folytatására a szolgáltatói nyilvántartásba történő bejegyzés alapján jogosultak, illetve az önálló helyettes szülői ellátást biztosítanak írásbeli megállapodás alapján. A támogatás ebben az esetben a helyettes szülői ellátással kapcsolatos költségekre fordítható.*

*aa) Az ellátottak számának meghatározása*

*A települési önkormányzatok a Kiegészítő szabályok 2.a) pontja szerinti igénylés keretében adatot szolgáltatnak az ellátottak létszámáról, amely éves szinten nem lehet több a szolgáltatói nyilvántartásban szereplő létszám 100%-nál.*

*Az ellátottak számának meghatározása:*

*– tervezéskor az intézményben ellátottak éves becsült gondozási napjainak száma osztva 366-tal,*

*– elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 366-tal.*

*ab) A számított segítői munkatárs létszám meghatározása*

*Gsz = L/4\*Kszl*

*ahol:*

*Gsz = adott évre számított, elismert segítő munkatársak szolgáltatásonkénti együttes létszáma, szolgáltatásonként egész számra felfelé, illetve helyettes szülői ellátás esetén két tizedesre kerekítve,*

*L = adott évre elismert aa) alpont szerinti összes ellátotti létszám,*

*Ksz****l****= az alábbi táblázat szerinti szolgáltatásbiztosításához kapcsolódó korrekciós szorzószám, szolgáltatásonként.*

|  |  |  |
| --- | --- | --- |
| *No.* | *Altípus* | *Szorzószám*  *(Ksz1)* |
| *1* | *idősek otthona* | *1,00* |
| *2* | *időskorúak gondozóháza* | *0,93* |
| *3* | *idősek otthonában, időskorúak gondozóházában elhelyezett, pszichiáter, neurológus, vagy geriáter szakorvos demenciakórkép súlyos vagy középsúlyos fokozatát megállapító szakvéleményével rendelkező ellátottak* | *1,19* |
| *4* | *hajléktalanok otthona* | *1,05* |
| *5* | *hajléktalan személyek rehabilitációs intézménye* | *0,8* |
| *6* | *támogatott lakhatás fogyatékos személyek részére* | *1,19* |
| *7* | *fokozott gondozási szükséglettel rendelkező fogyatékos személyek részére támogatott lakhatás: a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet szerinti Komplex támogatási szükségletmérő eszköz Összegző adatlap II. pont I. Személyi higiéné, II. Személyi függetlenség, III. Mobilitás kategóriák közül legalább két kategóriában teljes támogatást igénylő ellátott* | *1,5* |
| *8* | *magas gondozási szükséglettel rendelkező fogyatékos személyek részére támogatott lakhatás: a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet szerinti Komplex támogatási szükségletmérő eszköz Összegző adatlap II. pont I. Személyi higiéné, II. Személyi függetlenség, III. Mobilitás kategóriák közül legalább egy kategóriában teljes támogatást igénylő ellátott* | *1,43* |
| *9* | *támogatott lakhatás pszichiátriai betegek részére* | *0,77* |
| *10* | *támogatott lakhatás szenvedélybetegek részére* | *0,74* |
| *11* | *helyettes szülőnél biztosított átmeneti ellátás* | *0,8* |
| *12* | *gyermekek átmeneti otthonában biztosított átmeneti ellátás* | *0,94* |
| *13* | *családok átmeneti otthonában biztosított átmeneti ellátás* | *0,83* |
| *14* | *családok átmeneti otthonában külső férőhelyén biztosított átmeneti ellátás* | *0,7* |

*ac) A szakmai dolgozók bértámogatásának meghatározása:*

*Tsz = Gsz \* Ábsz*

*ahol:*

*Tsz = a finanszírozás szempontjából elismert szakmai dolgozók átlagbéralapú támogatása,*

*Ábsz = a finanszírozás szempontjából elismert szakmai dolgozók átlagbérének elismert összege.*

*A támogatás felhasználható a 2019. december havi bérek 2020. januárban történő kifizetésére is.*

1. *Intézményüzemeltetési támogatás*

*A központi költségvetés támogatást biztosít a települési önkormányzatoknak az általuk fenntartott időskorúak átmeneti és tartós, a hajléktalan személyek tartós bentlakását, valamint a gyermekek és családok átmeneti gondozását biztosító intézményeiben – ide nem értve a helyettes szülői ellátást és a családok átmeneti otthonának külső férőhelyeit – az intézményvezető és a nem a közvetlen szakmai feladatellátásban dolgozók béréhez, az ehhez kapcsolódó szociális hozzájárulási adóhoz, a szakmai dologi kiadásokhoz, valamint a feladatellátásra szolgáló épület és annak infrastruktúrája folyamatos működtetéséhez szükséges kiadásokhoz, az intézményi térítési bevételek figyelembevételével.*

*A támogatás összege (a továbbiakban: T) – a Kincstár által ellenőrzött helyi önkormányzati adatszolgáltatás alapján – legfeljebb az alábbiak szerint meghatározott mérték lehet:*

*T <= Ösz + (Iv \* Ábsz) – Szt*

*ahol:*

*Ösz = éves összes várható intézményüzemeltetési kiadás,*

*Iv = a finanszírozás szempontjából elismert intézményvezető száma a Kiegészítő szabályok 5.k) pontja szerint,*

*Szt = személyi térítési díjakból származó bevétel várható éves összege.*

*Az intézményüzemeltetési támogatás megállapításához szükséges adatszolgáltatás rendjét a Kiegészítő szabályok 2.a) pontja, tartalmát az államháztartásért felelős miniszter által kiadott útmutató rögzíti, amelyet az elszámolás során is figyelembe kell venni.*

*Az intézményüzemeltetési támogatás önkormányzatonkénti meghatározásáról és annak összegéről – az önkormányzatok által nyújtott adatszolgáltatás alapján –az államháztartásért felelős miniszter 2019. december 15-éig dönt. A Kiegészítő szabályok 2.b)pontja szerinti májusi adatszolgáltatás alapján a miniszter döntését módosíthatja.”*

***Az intézményvezető tájékoztatása és előzetes számításai alapján a részleg kialakítása 4.398.168 Ft plusz normatíva igénylését tenné lehetővé az alábbi táblázati kimutatásban:***

|  |  |  |
| --- | --- | --- |
| Ellátási forma | Bértámogatás 1 fő munkavállalóra vonatkozóan (Ft) | Bértámogatás 6 fő munkavállalóra vonatkozóan (Ft) |
| Idős ellátás | 3 858 040 | 23 148 240 |
| Demens ellátás | 4 591 068 | 27 546 405 |
| Különbözet | 733 028 | **4 398 168** |

**Kérem a Tisztelt képviselő-testületet az előterjesztés megtárgyalására és a határozat-tervezet elfogadására.**


Tiszavasvári, 2020. október 22.


**Szőke Zoltán**


**polgármester**

**Előterjesztés mellékletei: Az intézményvezető levelei és Helyszínrajz**


1. **sz. melléklet**











1. **sz. Melléklet**

****

****


****

****

****

1. **sz. melléklet**

**Helyszínrajz**

****

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2020. (X. 29.) Kt. számú**

**határozata**

**A Kornisné Liptay Elza Szociális és Gyermekjóléti Központ bentlakásos intézményében az idős ellátás keretében demens részleg kialakításáról**

Tiszavasvári Város Önkormányzata Képviselő-testülete a **„Kornisné Liptay Elza Szociális és Gyermekjóléti Központban idősek otthona ellátás keretében demens részleg kialakításáról”** szóló előterjesztéssel kapcsolatban az alábbi határozatot hozza:

1. Hozzájárul a Kornisné Központ idős otthonában az intézmény „B” épületében egy 24 fős demens részleg kialakításához 2021. január 1-jétől .
2. Felkéri az intézmény vezetőjét, hogy az intézmény szakmai dokumentumai módosítását a részleg működésére vonatkozón készítse elő.
3. Felkéri az intézmény vezetőjét, hogy a részleg kialakítása érdekében a szükséges intézkedéseket tegye meg a jogszabályi és szakmai iránymutatásoknak megfelelően.

**Határidő:** 2021. január 1. **Felelősök:** Szőke Zoltán polgármester

és a Kornisné Központ intézményvezetője